Document ID: 32007R1469

KOMISSION ASETUS (EY) N:o 1469/2007,
annettu 13 päivänä joulukuuta 2007,
neuvoston asetuksen N:o 79/65/ETY liitteen muuttamisesta piirien luettelon osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY (1) ja erityisesti sen 2 a artiklan
ottaa huomioon Portugalin esittämän pyynnön,
sekä katsoo seuraavaa:
(1)
Asetuksen N:o 79/65/ETY 2 artiklan d alakohdan mukainen piirien luettelo vahvistetaan mainitun asetuksen liitteessä.
(2)
Portugali jaetaan kyseisen liitteen mukaan viiteen piiriin. Asetuksen N:o 79/65/ETY soveltamiseksi Portugali on pyytänyt piirien määrän vähentämistä ja yhdistänyt Entre Douro e Minho e Beira Litoral- ja Trás-os-montes e Beira Interior -piirit yhdeksi piiriksi nimeltään Norte e Centro.
(3)
Sen vuoksi asetusta N:o 79/65/ETY olisi muutettava.
(4)
Tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen N:o 79/65/ETY liite tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan tilikaudesta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä joulukuuta 2007.

Labels: 12
18
19
6